1Itai, narapii matu wettunna séddi arung mapparénta sibawa adélé nenniya pamimping-pamimpinna bangsaé pajoppai adélékengngé.
2Tungke-tungke’i mennang pada-padai onrong allinrungeng polé ri angingngé sibawa anginrajaé. Pada-padai mennang salo massolo’é ri padang kessi’é, pada-pada accinaungeng batu iya battowaé ri tana iya makabuttué.
3Tau iya naullé makkita dé’ natongkoi matu matanna, sibawa iya naullé maréngkalinga napénessaiwi matu.
4Tau iya masitta’é mapella riyolo tinda’i matu sibawa sabbara enrengngé penno pappéjeppu. Tau iya gaga’é mabbicarai matu sibawa manessa.
5Tau madonggoé dé’na nariyangga malebbi, sibawa pabbelléngngé dé’na naripowada malempu.
6Tau madonggoé napowadai ada-ada iya madonggoé sibawa rancanai iya majaé. Agi-agi iya napogau’é iyaré’ga napowadaé maddupai pappakatuna lao ri Allataala. Dé’ naengka nabbéré inanré lao ri tau malupué iyaré’ga uwai lao ri tau madekkaé.
7Na séddié pabbelléng napikkiri’i sibawa napogau’i iya majaé. Sappai akkaleng untu’ cilakaiwi tau kasiyasié sibawa ada-ada bellé nenniya lawa-lawaiwi mennang lolongengngi ha’na.
8Iyakiya tau iya malempué akkalenna narancanai gau’-gau’ iya malempué nenniya tinda’i sibawa malemputo.
9Engkalingai éh sining makkunrai iya tuwoé mannyamen-nyameng, leppe polé ri asussangngé!
10Makkekkuwangngé weddinno marasa amang, iyakiya kira-kira sitauppi mupettu paddennuwang matu, saba’ salai matu buwa anggoro’é, sibawa wassélé tana laingngé dé’to gaga.
11Lettu makkekkuwangngé tuwoko mannyamen-nyameng, leppe polé ri asussangngé. Iyakiya makkekkuwangngé, ténréno nataro tau! Ludungngi pakéyammu namusiyoi kaing karung babuwamu.
12Teringiwi sining dare’mu iya macommo’é sibawa sining palla anggoro’mu iya maégaé buwana,
13saba’ tanana bangsaku natuwoiwi alekale maddori. Ya, teringiwi sining bolamu onronna tauwé massennas-sennang sibawa kota iya pennoé arowaseng!
14Mala risalaiwi matu saorajaé sibawa ibukota iya marowaé mancajiwi masino-sino. Bulu-bulu sibawa manara-manara jagangngé purani riparata sibawa tana untu’ mannennungeng. Kaleddé-kaleddé liyaé sibawa bimbala-bimbala’é mallamparengngi matu sibawa mabbella kuwaro.
15Iyakiya siseppi poléi matu Allataala sibawa akuwasan-Na. Na padang kessi’é mancajiwi matu sining dare iya macommo’é, sibawa sining dare’é mancajiwi matu pada-pada ale’é.
16Ri sininna wanuwaé engka matu alempureng sibawa adélékeng.
17Tungke tau napogau’i matu aga tongengngé, angkanna engka asaléwangeng sibawa atennangeng untu’ mannennungeng.
18Leppe’i matu umma’na Allataala polé ri asussangngé sibawa tuwoi ri onrong iya amangngé sibawa tennangngé.
19Temmaka sennammu maneng nasaba engka genne uwai untu’ tanet-tanemmu, sibawa olokolo’mu weddingngi mabbella kégi-kégi sibawa amang. Iyakiya balimmu pada-padai matu ale iya nakennaé bosi batu sibawa kotana mennang riruttungngi matu.
20(32:19)
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn unk